https://ask.fm/Alghazimh/answers/142549785413?utm_source=copy_link&utm_medium=android اولادي عندهم ٩ و٨ سنوات. واحنا عايشين في دولة غربية. Bahy Emam
هتقول لهم أن ربنا سبحانه وتعالى خلقنا مش علشان هو يستفيد ، هو خلقنا عشان إحنا نستفيد ، لما نطيعه ونعمل اللي علينا يدخلنا الجنة ، اللي هي أحسن من الدنيا بكذا كذا (وتقول أمثلة ، فاكهة الجنة .. أنهار الجنة .. وتقول على اللعب اللي بيحبوها هيلاقوها هناك ، قول هتبقوا بتطيروا كده من غير حاجة ، وفي بساط علاء الدين .. إلخ :) ، كده) وعشان كده إحنا لو سمعنا اللي ربنا قال عليه بنكون يوم القيامة مع أحسن ناس وهما النبي والصحابة والمؤمنين في الجنة.  وهنا في الدنيا خلق لنا نعم جميلة (وعدد النعم اللي هما فيها ، عندك أخ جميل ، وماما وبابا .. وهكذا ) عشان نستخدمها في اللي بيحبه ، وعشان هو بيحب اللي بيطيعه.  ولما كلنا عملنا كده هنخش الجنة مع بعض ونكون عايشين فيها للأبد. ومن المهم أنصحك أن ولادك لازم يندمجوا في مجتمع إسلامي في البلد الغربية اللي أنت فيها دي ، ولو مش متوفر مدارس إسلامية أو غيره فالواجب عليك تنقلهم أو تنتقل بيهم من البلد دي ، وعلى الفور لأنهم وصلوا لمرحلة التعليم اللي فيها بتتشكل دماغ الولد ، ولو تشكلت بشكل غربي ، ولادك هيكونوا فاقدي الهوية ، وصعب عند الكبر إصلاح حاجة زي دي.